Gloria Picazo Calvo

**Gloria Picazo Calvo** (Bartzelona, 1950) kataluniar arte kritikari eta arte garaikideko erakusketen komisario independentea da. Bere ibilbidean zehar Espainiako arte garaikidearen eta bere artisten sustapenean zentratu da.  
## Ibilbide profesionala 
Bordeleko Arte Plastiko Garaikideen Zentroko, Bartzelonako Metrònom arte garaikideko galeriako, MACBA Bartzelonako Arte Garaikidearen Museoko kolaboratzailea eta Lleidako La Panera Arte Zentroko zuzendari ohia.

2003tik 2015era Lleidako La Panera Arte Zentroko zuzendaria izan da. Bertan, Leandre Cristòfol Arte Bienalaren zazpi edizio egin dira, eta zentroaren bilduma indartu da. Bere hitzetan, "*ez da artista katalanen bilduma bat, baina bai Kataluniako ikuspegi batetik pentsatua, eta hori garrantzitsua da, MACBAren bildumatik kanpo, nazioarteko profila izanik, ez baitago ezaugarri horiek dituen beste publikorik Katalunian*".

Gloria Picazo zuzendari zela *La Paneran* egin zituen azken erakusketak "*Vestir i desvestir cossos", "Situacions", "Continuar el fil"* eta ''"L'escriptori circular"* izan ziren. Erakusketen askotariko edukiak erakusten du Gloria Picazok Espainiako edo Espainian kokatutako artisten artea eta proiektuak sustatzeko eta erakusteko duen interesa, arte garaikidearen mundua osatzen duten pertsona guztien erantzukizuna ikusaraziz, galerien papera nabarmenduz. "*Denok dugu erantzukizun handia Espainiako artearekin, ez bakarrik museoetako zuzendariek edo komisarioek, baita arte garaikidearen sektorean lan egiten dugun guztiok ere, galeriek barne, haien papera oso garrantzitsua baita. Espainiako Artearen Defentsan iaz hainbat elkartek sustatu zuten manifestua berreskuratu beharko genuke, ildo horretan lanean jarraitzeko"*.

Santanderreko Menéndez Pelayo Nazioarteko Unibertsitatean, Arte Garaikideko Institutuarekin eta 9915 Arte Garaikideko Bildumagileen Elkartearekin batera, “Arte garaikidearen bildumazaletasuna eta komisariotza” izeneko topaketa zuzendu zuen 2014ko uztailean, Simon Marxen Fiz, María del Corral, Benjamín Weil, Eva González Sancho, Juan Luis  Moraza, Pilar Citoler, Nimfa Bisbe, Sergio Rubira eta Roser Figueras bezalako hizlariekin batera.

*"L'avenç"* eta "*Transversal"* aldizkarietako erredakzio-kontseiluko kidea da. Picazok, 2003. urteaz geroztik, hainbat aldizkari eta egunkaritan argitaratu du, hala nola Exit Express, Gustavo Gili Argitaletxea, March Fundazioa eta El País egunkarian.

Arte garaikideko epaimahaikide da, Kultura Ministerioko Arte Gaztearen deialdian bezala, BCN Producció 16, DKV-ÉS Baluard ikus-entzunezko lan bat ekoizteko beka. Gainera, Arte Garaikideko Andaluziako Zentroko performanceari buruzko ikerketen koordinatzailea da.  

Gironako Historia Museoak 1970eko hamarkadako grabatuak ditu, eta Sabadellgo Arte Museoak "*Éczema*" aldizkariaren aleak, 1980ko hamarkadan aldizkariaren kolaboratzaile izan zena.

## Erakusketak 
Hainbat erakusketetako komisarioa izan da, besteak beste:

* *Casino* (Bartzelona, Perpiñan, Montpellier, 1983).
* *Bèstia*! (Bartzelona, 1984).
* *Intramurs* (Brusela, 1988).
* *Biennal d'Arts Plática de Barcelona* (1989-1991).
* *Emergences* (Paris, 1991).
* *Literatures submergides, mostra itingarri* (1991-1992).
* *Orientalismes, una aproximació contemporània* (1998).
* *Fragments* (2001).

## Argitalpenak 
* *Los carteles de Miró  (Miróren kartelak)* (1981).
* *Riera i Aragó* (1991).
* *Estudios sobre Performance  (Performanceari buruzko azterketak)* (1993).
* *Los buenos momentos del artista Jordi Benito (Jordi Benito artistaren momentu onak)''.

## Erreferentziak 
## Kanpo estekak